**Lietuvių kalbos ir literatūros olimpiada Lietuvos ir užsienio lietuviškų mokyklų mokiniams**

**Respublikinis turas**

**9-10 klasės**

**2017 m.**

*Meilę nuolankiems dievai parodo ir nekenčia išdidžių* (Sofoklis, *Ajantas*)

Parašykite rašinį (esė) tema:

**Nuolankumas ar išdidumas: ką renkuosi?**

**Kurdami rašinį pabandykite:**

1. pasamprotauti apie tai, kas yra žmogaus išdidumas, koks išdidumo ir puikybės santykis?
2. pasvarstyti apie nuolankumo privalumus ir trūkumus;
3. prisiminti, kaip šios temos interpretuojamos jums žinomuose pasaulio ar lietuvių literatūros kūriniuose;
4. pasvarstyti apie asmeninę patirtį.

**Rašinio apimtis:** nuo 250 iki 300 žodžių.

*Pastaba: šiai užduočiai skirtos 2 valandos, todėl galima rašyti juodraščius. Vertinamas bus tik švarraščio variantas.*

**Vertinimo kriterijai**

1. Kalbos taisyklingumas: rašyba, skyryba, kalbos kultūra.
2. Panaudotos literatūros, kultūros istorijos žinios.
3. Pasakojimo rišlumas, samprotavimo pagrįstumas.

**Vertinimas balais**

1. Kalbos klaidos (rašybos, skyrybos, kalbos kultūros): iki 5 klaidų (imtinai): **–10**; iki 10 klaidų: **–20**; iki 15 klaidų: **–30**; iki 20 klaidų: **–40**; iki 25 klaidų **–50.**
2. Teksto mintis neaiški, tekstas chaotiškas arba skurdokas žodyno, žinių ir kūrybiškumo požiūriu, tekstas nebaigtas: **+20**; tekstas struktūriškas, nuosekliai vytoma tema, tačiau trūksta kultūrinių argumentų, literatūriniai pavyzdžiai nepakankamai išplėtoti **+30**; tekstui netrūksta dalykinės informacijos, matyti aiškios pastangos interpretuoti ir kūrybiškai samprotauti, tačiau vientisos ir baigtos struktūros rašinys nesudaro: **+40**; tekstas yra originalus, tema išplėtota kūrybingai panaudojant žinias ir asmeninę patirtį, literatūrinė argumentacija nuosekli ir pagrįsta, dėstymo mintis sklandi: **+ 50**.

Maksimalus balų skaičius: 50